Holmen gård var en av de store skogsgårdene i bygda, og anses i dag som et viktig regionalt og nasjonalt kulturminne. De første delene av innhuset på gården ble bygget i 1807, og senere utvidet. Tidlig på 1900-tallet ble også hovedhuset forlenget med Bjorvasstua, et bygg datert til 1721. Stedet var frem til 2012 et nasjonalt husflidssenter, med overnattings- og selskapsmuligheter og servering.